Frederiksberg Badmintonklub

Indkaldelse til ekstraordinær generalforsamling

d. 30. januar 2019

Frederiksberg kommune har gennem de sidste par år arbejdet på at bygge boliger, erhverv, skole osv. I det område hvor vores hal ligger. Der er tale om et stort projekt, som efter planerne skal indeholde en idrætshal i 2 plan. Da kommunen ikke ønsker 2 sportshaller ved siden af hinanden, er bestyrelsen blevet inviteret til nogle møder med kommunen, FIU (Frederiksberg Idræts Union), Den Franske Skole og arkitekten med henblik på at nedlægge FBK hallen og få os over i en ny hal.

Nu er situationen den, at der i foråret 2019, så vidt bestyrelsen ved, skal udarbejdes et oplæg til kommunalbestyrelsen, som formodentligt skal sætte planerne i nabohøring. Vi kender ikke de konkrete planer for projektet, men det kommer nok til at gå hurtigt.

Der helt store udfordring set med bestyrelsens øjne er, at vi mister vores selvstændighed. FBK hallen skal rives ned og vi skal flytte over i den nye sports hal. Her er problemet bare, at det vil være FIU der administrerer banerne. Vi har fået lovning på, at så længe vi bruger alle banerne, vil FIU ikke blande sig, men bliver der ledige baner i op til et år, vil FIU overtage administrationen af disse.

Dette vil i praksis medføre, at FBK ikke længere er en selvstændig badmintonklub, men at vi lejer os ind i en kommunal hal.

FIU har fortalt os at vi har en slags veto ret, meen det tvivler bestyrelsen på. Kommunen kan ekspropriere hallen (de ejer grunden) eller de kan sætte leje af grunden så højt, at vi reelt ikke har råd til at blive liggende på grunden.

På dette grundlag har bestyrelsen besluttet, at indkalde til en ekstraordinær generalforsamling, med det formål at give bestyrelsen mandat til at fortsætte samtalerne med FIU og kommunen.

**Agenda:**

* Information om Frederiksberg kommunes planer om etablering af en ny sportshal
* Afstemning om bestyrelsens mandat til de videre forhandlinger
* Eventuelt